NETFLIXOVA SERIJA
16. LIPNJA 1462.
Sutra odlaziš?
DVORAC POENARI TRI TJEDNA PRIJE
Odmah u zoru.
Osmanlije već marširaju na sjever.
Kako će sve ovo završiti?
Ne znam.
Ali nema drugog načina.
Da te podsjeća na mene.
I da se za obitelj vrijedi boriti,
po svaku cijenu.
Kneže?
Spremni smo za polazak u Târgovişte.
Došlo je do promjene plana.
OSMANSKI LOGOR
13 KM OD TÂRGOVIŞTA
Sultane.
Vratio sam se što sam brže mogao.
Gdje je kneginja Anastasia?
Gdje je?
Mrtva je.
Mrtva?!
Naredio sam da je dovedete neozlijeđenu!
Skočila je iz dvorca,
u rijeku Argeş.
Radu…
Zakuni se da je nisi pustio da pobjegne
iz promašene sentimentalnosti koju gajiš prema bratu.
Jesam li vam dao razloga da sumnjate u moju odanost?
Dok Osmanlije i Vlasi hitaju
prema odsudnoj bitci kod Târgovişta,
Vladovoj agentici u carskom haremu ponestaje vremena.
VLAŠKA 17. LIPNJA
U međuvremenu, nakon dva tjedna lova na Vlada Drakulu uzduž Vlaške,
Mehmed Osvajač i njegova iscrpljena osmanska vojska
ulogorili su se nadomak Târgovişta.
Njihov napad na prijestolnicu samo što nije počeo.
No čovjek kojeg Osmanlije nazivaju knezom Nabijačem
okolni je kraj pretvorio u karneval užasa.
Noćni hajdučki napadi
u kojima stražari nestaju iz osmanskog logora…
Vlaški hajduci odvode ih i ubijaju.
Naporan cjelodnevni marš, nakon kojeg slijedi noć puna užasa.
Pa ipak, Mehmed je sve bliže svom plijenu.
Mehmed je uspio održati
tu čvrstu janjičarsku jezgru u vojsci,
a obične je vojnike slao da se bave s tim hajdučkim napadima
i istodobno polako i nezaustavljivo napredovao
prema vlaškoj prijestolnici.
TÂRGOVIŞTE VLAŠKA
Osmanska je vojska udaljena samo 13 km od Târgovişta
i u logoru se osjeća napetost.
Vladova omiljena prijestolnica samo što nije u dometu Mehmedovih topova.
Sutra ćemo udariti Târgovişte snagom potresa
i okončati ovo.
Dosta mi je ove dječje igre skrivača.
Neka se pokaže i bori se časno.
Ne podcjenjuj ga.
Previše ga poštujete, sultane.
Nije vam ravan.
Ima li glasa o Ugrima?
Naš je vojnik ugledao malu izvidnicu sjeverno odavde i krenuo u potjeru, ali…
Pobjegli su.
Vjerojatno dijele informacije s Vlasima,
ili bi to čak mogla biti prethodnica veće vojske.
Da pošaljemo još akindžija za njima?
Ne. Drži vojnike na okupu.
Ne znam postupa li kralj Matija strateški ili kukavički,
ali Vlad još nije odigrao posljednju kartu.
Naša pobjeda ovisi o brzini i potaji.
VLAŠKI LOGOR
Vodit ću prvu jedinicu prerušenu u osmanske vojnike.
Kad budemo na mjestu, dat ću signal za napad.
Kad Osmanlije začuju jek naših rogova,
već će biti prekasno.
Smrt će biti među njima.
Vladu Drakuli preostao je još samo jedan riskantni pokušaj
i odlučuje se za noćni napad.
Dimitrie, napast ćeš sa zapada s 5000 vojnika.
Galese, ti ćeš pak uzeti drugih 5000 vojnika
i udriti ih sa sjeveroistoka. Ne smijete kasniti!
Da, kneže.
No namjera mu nije samo zarobiti još vojnika
ili ih ubijati na rubu logora.
Namjerio se na veću nagradu.
Nitko ne smije preživjeti.
Kad Osmanlije budu pod napadom s obiju strana…
uvući ću se u sultanov šator
i zmiji odsjeći glavu.
Namjera mu je bila ubiti sultana.
Pronaći i ubiti Mehmeda i na taj način okončati rat,
a potencijalno i osmanski status velesile,
što bi među njima iznova izazvalo razdore.
Nije to bilo ludo kockanje. Bio je to ostvariv cilj.
Vlad Nabijač svoju strategiju za taj noćni napad
nije smislio potpuno sam.
SREDNJOVJEKOVNI POVJESNIČAR
Bila je to strategija Aleksandra Velikog
u bitkama protiv Perzijanaca i Darija.
Kad je Aleksandar III. Veliki, Aleksandar Megas, napao Darija,
žarište bitke kod Gaugamele bilo je Darijevo ubojstvo.
Znao je da će se perzijska vojska raspasti
čim ubije Darija.
Vlad je u tom noćnom napadu
te noći nastojao ubiti sultana.
Bliži se osveta koju Vlad Drakula traži već deset dugih godina.
OSMANSKA CARSKA PALAČA, 1452.
OSAM MJESECI PRIJE OSVAJANJA CARIGRADA
Vaš bodež, kneže.
I drugi.
Sultan i ja stari smo prijatelji.
Tako blizu,
a opet tako daleko.
Vi mora da ste veliki Zaganos-paša,
Mehmedova desna ruka.
Navodno vaš savjet cijeni više i od Halil-pašina.
I veliki vezir i ja savjetovali smo mu da vas ne primi,
ali sultan je slab na sirotinju.
Jedan je od nas knez…
a drugi je uzgajivač svinja prerušen u plemića.
Ne zaboravite puzati.
Vašem ocu izdajici nije pomoglo,
ali čini se da vi imate prakse.
Brate Vlade!
Vidim da si upoznao Zaganos-pašu.
-Svjetovi se sudaraju. -Brate Mehmede!
Sultane.
-Brate. -Lijepo je vidjeti te.
Moja sućut za vaš gubitak.
Mudrost vašeg oca svima će nedostajati.
Kao i strpljenje za one koji ga razočaraju.
Mehmede…
Sultane, došao sam vas zamoliti za nekoliko stotina vojnika
da zauzmem svoje prijestolje,
kako biste u Vlaškoj opet imali pouzdanog saveznika.
Nije vrijeme za sitne okršaje, kneže Vlade.
Na pomolu je rat s Rimljanima i kanim zauzeti Konstantinopol.
-Mehmede… -Razgovaraš sa sultanom! Upristoji se!
Kad sam napustio palaču, zakleo si se da ćeš mi pomoći ako zatreba.
-Trebam pomoć! -Iskaži poštovanje!
Više nisam zarobljenik i ti nipošto nisi moj čuvar.
Ali na mom si dvoru i tražiš moju pomoć.
-Pomoći ćemo ti nakon… -Mi?
Ostavi nas!
Svi nas ostavite!
Brate…
Brate, samo pokaži malo strpljenja.
I odanosti, Vlade!
Bori se sa mnom protiv Rimljana, koji se tove i bogate iza svojih zidina.
Obećavam da ćeš, nakon što zauzmem Konstantinopol,
dobiti potrebne vojnike i oružje.
Ne želim biti tvoj plaćenik.
To je prijestolje sve što imam. Ovo je možda zadnja prilika da ga zauzmem!
Mehmede, molim te kao brata…
Velikodušno sam ti dao priliku da se vratiš svojoj obitelji
ovdje u Edirneu.
Više ti neću to nuditi.
Mnogi su skončali
pred zidinama Konstantinopola.
Sultane…
želim vam sreću u vašim pothvatima.
U BLIZINI TÂRGOVIŞTA SADAŠNJOST
U neposrednoj blizini Târgovişta
intenziviraju se posljednje pripreme za osmansku opsadu vlaške prijestolnice.
Mislimo da smo našli Vladova špijuna.
Dovedite mi ga živog.
A intenziviraju se i glasine o špijunima i ubojicama u sultanovu logoru.
Nije samo moguće da je Vlad imao špijune među njima, već i gotovo sigurno.
Postojao je presedan.
Nakon što je sultan Murat I. 1389. godine porazio križarsku vojsku,
neprijatelj ga je ubio u vlastitom logoru.
Ništa ne sumnjaju.
CARSKI HAREM
Večera za sultaniju Gulbahar.
Maro Hatun.
Donosim večeru sultaniji Gulbahar. Njezino omiljeno jelo, podliczschan.
Baš si obzirna, draga moja.
Nažalost, večeras neće večerati.
Nešto nije u redu?
Jadnica…
Čini se da joj je netko neku noć provalio u spavaću sobu
i strašno je preplašio.
Otada nema baš apetit.
Grozno!
Nadam se da će joj se sutra vratiti apetit.
Molim te, sjedni, draga moja.
Inzistiram.
Ako smo našli jednog, vjerojatno ih ima još.
Vidjet ćemo što zna.
Uhvatili smo ga prerušenog u vojnika.
Pokušavao je sabotirati top.
I ubo je jednog od naših.
Nije rekao ni riječ.
Obavljaš prljavi posao za kneza Vlada, ha?
Ili si možda
samo htio izbliza pogledati naše velike, predivne topove
prije nego što razruše Târgovişte.
Sultane, dajte da ga dekapitiramo!
Ima li još špijuna u logoru?
Gdje je Vlad Drakula?
Uopće me ne razumiješ.
Ili možda razumiješ?
-Radu. -Sultane?
Reci Vlahu da ako mi kaže gdje se Vlad skriva
i oda ostale špijune, ako ih ima,
dat ću mu više srebra nego što ga je u životu vidio.
Bilo bi šteta da ova prekrasna gozba propadne.
Jedi, molim te.
Nisam gladna, princezo.
Moram dovršiti posao.
Odakle si…
-Elena. -Elena?
Iz Bugarske.
Ili možda odnekle sjevernije?
Iz Vlaške?
Princezo, zbilja moram poći…
Gdje je knez Vlad?
Ako nam kažeš,
sultan će ti dati više srebra nego što si ga u životu vidio.
Jebi se, izdajniče!
Ako mi odmah ne kažeš,
neću ti moći pomoći.
Pitaj ga opet, ali ovaj put mu reci
da ako mi ne kaže ono što želim znati,
naredit ću da ga prepile napola i njegovom utrobom nahrane gavrane.
Plaća te?
Ili je oteo nekoga koga voliš?
Gdje je knez Vlad?
Ako nam ne kažeš,
sultan će narediti da te prepile napola i tvojom utrobom nahrane gavrane.
Gubimo vrijeme.
Odvedite ga.
Čekajte!
Siromašna si.
I žena si.
To znači da si prepuštena na milost i nemilost šakalima.
Očito je da nisi imala izbora, draga moja.
Hvala, princezo Maro.
Pokušat ću još jednom.
Ja sam brat kneza Vlada.
Želim mu pomoći…
ali moram mu nekako poslati poruku.
Možeš li mi pomoći?
Ostavi poruku ispod korita kod stražnje strane konjušnice.
Ondje imamo nekoga tko će je odnijeti knezu Vladu.
Odlično.
A sada mi pljuni u lice
i reci da sam jebeni izdajnik.
Jebeni izdajniče!
Rekao je
da si nabijete to srebro u guzicu.
Međutim, izabrala si pogrešnu stranu.
Ali, princezo, samo sam…
Odanost ovog Vlaha vrijedna je divljenja.
Sada ću ti dopustiti da izabereš…
kako želiš umrijeti.
Pogubite ga.
Brate!
Brate, čekaj!
Nema se više što reći.
Ostani s nama, molim te!
I što da radim?
Da puzim pred sultanom za mrvice?
Brate,
mi smo tvoja obitelj!
Ti si moja obitelj,
a ne Mehmed.
Vlade…
Što je?
Želim da nas trojica opet budemo zajedno,
kao kad smo bili dječaci.
Brate moj,
to je bilo davno.
Svijet se promijenio.
Ali…
Mehmed je obećao da će ti pomoći nakon što zauzme Konstantinopol.
Otvori oči, Radu!
Čuvaj se onoga što ti sultan obećava u zamjenu za tvoju odanost.
Primio sam informaciju
da će sultan nakon večernje molitve biti u svom šatoru.
Sam i nečuvan.
Moramo biti brzi.
Zna li vaš špijun za vaš napad?
Zna dovoljno.
Kneže…
sve će biti prepuno janjičara.
Bit će ometeni…
a ja ću doprijeti do Mehmeda.
Dok sunce zalazi iza Karpata,
Vladovi se vojnici pripremaju za velik, nenadan napad
na osmanski logor.
Tih desetak tisuća vojnika koji su preostali također je najiskusnije.
U rumunjskoj historiografiji postoji jedna luda ideja,
koju stariji nacionalistički povjesničari i dalje strašno vole,
a to je da su rumunjski vojvode sa sobom u bitku vodili svoje seljake,
a to je, naravno,
čista besmislica.
Čak i da naoružate seljake, ne bi se mogli boriti u izravnom sukobu.
Jer ako se jedan janjičar nađe nasuprot deset rumunjskih seljaka,
kako god oni bili naoružani,
ta desetorica ne bi izdržala ni pet minuta.
Nekoliko kilometara dalje
u osmanskom logoru vlada tišina.
Po sultanovoj naredbi,
većina vojnika nakon zalaska sunca mora ostati u svom šatoru.
Osmanska je vojska tada već bila vrlo nervozna.
Navikli su se na neprestane zasjede,
što u ljudima pobuđuje paniku.
Mehmed je htio održati disciplinu u logoru te je naredio
da vojnici nakon zalaska sunca otiđu u šatore i više ne izlaze.
Neke su jedinice držale stražu,
no osim toga je kretanje po logoru noću bilo svedeno na minimum.
Sultane, vojnici su u šatorima, osim onih na straži, po vašoj naredbi.
Mahmud-pašo.
Da, sultane?
Pjesma, prije nego što odete.
Da nas podsjeti da u ovom iskvarenom svijetu
još ima ljepote.
Sultane…
bila bi mi čast.
Zbog ruže se raspadoh na komade
Što ću s ružičnjakom
Bez tebe, ljubavi moja ?
Što ću sa životom i sa svijetom ?
Ako itko drugi na dva svijeta Ugleda lice tvoje
A u tom se trenu Moje oči ispune krvlju
Što ću li ?
U sjećanje na tvoje usne, voljena
Tu i tamo uzmem gutljaj
Ali što ću s grimiznim vinom Kad mi je srce puno krvi ?
Što je tulipan u pustinji ?
Mirisna ruža u koketnome vrtu ?
Da ondje nema tvoga blistavog lica
Što bih s Mjesecom na nebu ?
Dat ću svoj život lovu na srce
I pjevati kao slavuj
U sjećanje na tebe
Laku noć, Mahmud-pašo.
Vlade, nedostaje li ti Vlaška?
Sad smo vam mi obitelj.
Zaslijepila te mržnja, Vlade.
Ovo je mahnitost! Zašto ovo činiš?
Oče, kako nam možeš to učiniti?
Razorio si mi obitelj.
Ne! Štitio sam te…
Još jednom, beže! Moram se osvetiti!
Prijatelji zauvijek.
Lažeš!
Brate Vlade.
Brate Mehmede.
Mehmede, zaboravi na onog dječaka koji je tako davno došao k nama.
Dosta!
On više ne postoji.
Samo pokaži malo strpljenja i odanosti.
Mehmede, molim te kao brata…
Velikodušno sam ti dao priliku da se vratiš svojoj obitelji
ovdje u Edirneu.
Suoči se sa mnom, Mehmede.
Vlaška će ti biti grob.
Više izgledate kao Osmanlija nego sam sultan.
Ispod ovih osmanskih prnja
bije srce vlaškog vojskovođe.
Mogao bih vam govoriti o Bogu,
ali već ga nosite u duši.
Mogao bih govoriti o časti,
ali već ste iskazali čast Vlaškoj kad ste se odazvali pozivu u boj.
Iz Argeşa, Giurgiua, Brăile,
Slănica, Bukurešta i Târgovişta!
A sada…
na pragu smo velike pobjede.
Najveće u povijesti svijeta!
Oni koji nisu spremni umrijeti…
neka odmah odu.
Jer večeras ćemo sručiti gnjev Božji
na čovjeka koji se usuđuje nazivati novim Cezarom!
Victorie!
Sultane, hoćete li večeras još što trebati?
Ne. To je sve.
Bože, oprosti mi…
ono što moram učiniti.
U daljini, izvan osmanskog logora,
na tisuće bakalja rasplinjava tamu.
Smrt kreće u pohod.
Akcija je zapravo bila dobro isplanirana.
Vlad je svoje vojnike opet obukao u osmansku opremu.
Jašu na kobilama, a ne na pastusima,
jer one neće njištati dok se budu približavali osmanskom logoru.
-Dimitrie? -Da, kneže?
Vidimo se kod sultanova šatora.
U osmanskom logoru vlada tišina…
sve dok vlaška vojska ne izleti iz tame.
Uzbuna!
Vlad Nabijač izvršio je briljantan napad.
Obukao je svoje vojnike u turske odore
te su te noći, uz riku rogova, napali osmanski logor.
Prvo su bakljama zapalili sve nadohvat ruke,
a zatim su mnogi Vlasi brzo prešli na luk i strijelu
i napadali naprijed-natrag diljem logora.
Zatečeni osmanski vojnici izlijeću iz svojih šatora
u pakleni kaos koji je izbio svuda oko njih,
no ne mogu razaznati prerušene Vlahe od svojih suboraca.
Izašli su iz šatora i vidjeli
kako Turci ubijaju Turke te su se svi počeli ubijati.
Usred tog kaosa
jedan čovjek nezamijećen prolazi logorom.
Ne dajte im da se skupe!
Gdje je, dovraga, Gales?
Gurajte dalje!
Hajde! Napadnuti smo!
Stižem.
Hej, ti! Stani!
Zdravo, brate.
Prijevod titlova: Matija Pospiš